EkBass/fiwiki-20250220-pages-articles huggingface dataset:
Roscoe Lee Browne

thumb|Roscoe Lee Browne vuonna 1979. Roscoe Lee Browne (2. toukokuuta 1922 Woodbury, New Jersey – 11. huhtikuuta 2007 Los Angeles) oli yhdysvaltalainen näyttelijä, joka loi uraa televisiossa, teatterissa ja elokuvissa. Hänet tunnettiin tummasta bassoäänestään, ja useimmiten hän saikin näyteltäväkseen sivistyneitä ja arvovaltaisia roolihahmoja. Nuorempana Browne oli yleisurheilija, ja hän voitti 1 000 jaardin juoksussa Yhdysvaltain hallimestaruuden vuosina 1950 ja 1951. Sittemmin hän joutui lopettamaan urheilijanuransa vammautumisen vuoksi. Browne tuli tunnetuksi komediasarjasta Kupla, jossa hän näytteli piikikästä ja sivistynyttä hovimestari Saundersia. Pienempiä rooleja hän näytteli muun muassa sarjoissa Perhe on pahin, Bonanza, Apinoiden planeetta, The Cosby Show, A Different World, Shield – lain varjolla ja Kova laki. Hän näytteli myös lukuisissa elokuvissa ja toimi äänenä muun muassa elokuvissa Babe – urhea possu, Babe suurkaupungissa ja Aarreplaneetta. Browne kuoli syöpään Los Angelesissa 2007. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset keskimatkojen juoksijat Luokka:Vuonna 1922 syntyneet Luokka:Vuonna 2007 kuolleet
Martti Kononen

Martti Kononen on Eero Pasasen dekkareiden päähenkilö. Kononen on keskusrikospoliisin rikostarkastaja. Hän on ylipainoinen ja näyttää presidentti Ahtisaarelta. Laihdutusta on kyllä yritetty tuloksitta. Kononen asuu ja liikkuu lähinnä Helsingin keskustassa, Töölön ja Kruununhaan alueilla. Hän siirtyy etätöihin kun keskusrikospoliisi muuttaa Vantaan Jokiniemeen. Oluen ystävänä Kononen kuluttaa ajastaan paljon Helsingin kapakoissa ja osa rikoksista selviääkin juuri kapakoissa tehdyn selvitystyön avulla. Konosen apurina on usein etsivä Sumanen. Virkaintoisesta komisario Hämäläisestä puolestaan aiheutuu harmia aina välillä. Kirjojen kirjoittaja Eero Pasanen oli koulutukseltaan tekniikan tohtori ja työskenteli Helsingin kaupungin liikennesuunnitteluosastolla. ==Konosesta kertovat kirjat== * Kunnes tuli Kononen (Like 1994) * Kononen vaihtaa kapakkaa (Like 1997) * Kononen käy kuumana (Like 1999) * Kolmen Koon Kononen (Like 2001) - sisältää kolme edellistä romaania ja kaksi uutta novellia * Kononen ja contract killer (Like 2002) * Kononen ja kiväärimurhaaja (Like 2003) * Kononen ja kolmen kopla (Like 2005) * Kononen ja naulamurhaaja (Like 2007) * Kononen ja kidnappajat (Like 2007) * Kononen ja keltainen ruusu (Like 2008) * Kononen ja yövieraat (Like 2009) * Kononen käyttää järkeä (Like 2011) ==Aiheesta muualla== * Kononen.fi - tietoa kirjoista, niiden henkilöistä ja paikoista * Tietoa kirjoista, Eero Pasasesta ja Konosesta Luokka:Rikoskirjallisuuden henkilöhahmot Luokka:Kuvitteelliset poliisit
Aleksandr Rodzjanko

Aleksandr Pavlovitš Rodzjanko (, 13. elokuuta 1879 – 6. toukokuuta 1970) oli venäläinen kenraaliluutnantti, joka taisteli ensimmäisenä kaikkiaan kolmesta Luoteis-Venäjän armeijan komentajista Venäjän sisällissodassa Vironmaalla ja Pietarin lähialueilla. Aleksandr Rodzjanko kuului ukrainalaiseen aatelissukuun ja oli Venäjän tsaarinaikaisen poliitikon Mihail Rodzjankon veljenpoika. Aleksandr sai sotilaskoulutuksena Venäjällä ja Ranskassa. Vuonna 1912 hänestä tuli eversti. Samana vuonna Rodzjanko edusti Venäjää esteratsastuksessa Tukholman olympialaisissa. Hän otti osaa ensimmäiseen maailmansotaan. Venäjän vallankumouksen jälkeen Rodzjanko sai apua englantilaisilta ja taisteli valkoisten vastavallankumouksellisten puolella Latviassa. Vuonna 1919 valkoisen armeijan komentaja Nikolai Judenitš lähetti Rodzjankon Virosta Englantiin, missä hän yritti saada taloudellista tukea Luoteis- Venäjän vastavallankumoukselliselle liikkeelle. Rodzjanko ei palannut Viroon, vaan muutti asumaan Saksaan. Hän kuoli 92-vuotiaana New Yorkissa. == Lähteet == Luokka:Venäläiset kenraalit Luokka:Venäjän sisällissodan valkoiset Luokka:Vuonna 1879 syntyneet Luokka:Vuonna 1970 kuolleet
Suurin lentoonlähtöpaino

Suurin lentoonlähtöpaino (, ) on ilmailussa käytettävä termi, jolla tarkoitetaan ilma-aluksen suurinta mahdollista lentoonlähtöpainoa. Termistä käytetään myös joissain tapauksissa muotoa Maximum Take-Off Mass. Lentoonlähtöpainon suuruuteen vaikuttavat monet tekijät, kuten sääolosuhteet, kiitotien pituus, ilmanpaine ja voimalaitteen teho. Luokka:Ilmailu
Mihail Rodzjanko

Mihail Vladimirovitš Rodzjanko (; 21. helmikuuta (J: 9. helmikuuta) 1859 Jekaterinoslavin kuvernementti – 24. tammikuuta 1924 Beodra, Jugoslavia) oli venäläinen poliitikko, joka toimi Venäjän keisarikunnan valtakunnanduuman viimeisenä puhemiehenä vuosina 1911–1917. Rodzjanko oli oktobristien puolueen perustajia. Hänestä tuli vuonna 1911 duuman jäsen ja hieman myöhemmin duuman puhemies, kun edellinen puhemies Aleksandr Gutškov erosi. Rodzjanko oli vuoden 1917 helmikuun vallankumouksen tärkeimpiä toimijoita. Hän oli duuman väliaikaisen komitean puheenjohtaja, ja juuri hän neuvotteli tsaari Nikolai II:n kanssa tämän kruunusta luopumisesta. Rodzjanko ei kuitenkaan tullut jäseneksi väliaikaiseen hallitukseen. Rozjanko joutui bolševikkivallankumouksen jälkeen pakenemaan maasta vuonna 1920 Jugoslaviaan, jossa hän kuoli vuonna 1924. Hänen veljenpoikansa Aleksandr Rodzjanko taisteli valkoisten puolella Venäjän sisällissodassa. ==Lähteet== Luokka:Venäläiset poliitikot Luokka:Puhemiehet Luokka:Vuonna 1859 syntyneet Luokka:Vuonna 1924 kuolleet
Pohjankangas

thumb|Pohjankangasta Salomaan ruokailu-, tulenteko- ja ruoanlaittopaikalla Kauhanevan–Pohjankankaan kansallispuistossa. Pohjankangas on noin 30 kilometrin pituinen harjumuodostuma Satakunnan pohjoisosassa. Pohjankangas sijaitsee suurimmaksi osaksi Kankaanpään kaupungin alueella. Aivan pohjoisin osa Pohjankankaasta on Karvian kunnan alueella ja kuuluu Kauhanevan–Pohjankankaan kansallispuistoon. Kankaanpäässä oleva alue on lähes kokonaan valtion omistuksessa ja muodostaa Pohjankankaan ampuma-alueen, joka on kaikkiaan noin 20 kilometrin pituinen. Pohjankangas alkaa Kankaanpään Niinisalosta, jonka eteläpuolelle se jatkuu parinkymmenen kilometrin pituisena Hämeenkankaan harjumuodostumana. Alueen eteläosassa on Mustakeidas-niminen keidassuo, jonka jälkeen alkaa varsinainen Pohjankankaan harju. ==Lähteet== *Lounais-Suomen ympäristökeskus, Pohjankangas Luokka:Suomen harjut Luokka:Kankaanpään luonto Luokka:Karvian luonto
D’oh!

D’oh! Lausetyyppi Äkillinen valituksen osoitus Tilannetarkoitus Tilanteissa, joissa jokin menee äkillisesti pieleen. D’oh! (lausutaan [tou], [dou] tai [dau]) on englanninkielinen hokema, joka on tullut tunnetuksi animaatiosarjasta Simpsonit. Sarjan päähenkilö Homer Simpson lausahtaa ”d’oh!” aina, kun jokin menee odottamattomasti pieleen tai hän tajuaa olleensa väärässä. Homer Simpsonin ääninäyttelijä Dan Castellaneta on kertonut, että ”D’oh!” perustuu näyttelijä Jimmy Finlaysonin samanlaiseen joskin hitaampaan valitukseen vanhoissa Ohukainen ja Paksukainen -elokuvissa. Siihen aikaan kirousta ”Damn!” pidettiin jumalanpilkkana ja se sensuroitiin. Alun perin huudahdus oli vain vaivainen ulvahdus, mutta Castellaneta muutti sitä vähitellen. Homerin ohella huudahdusta ovat Simpsoneissa käyttäneet myös hänen biologiset sukulaisensa – poika Bart, tyttäret Lisa ja Maggie, äiti Mona, isä Abe sekä velipuoli Herb. Satunnaisesti myös muutamat muut sarjan hahmot ovat käyttäneet sitä, muun muassa Marge, Hassu-klovni ja johtaja Burns. D’oh!-huudahdus lisättiin vuonna 2001 Oxford English Dictionary -sanakirjaan. ==Lähteet== ==Aiheesta muualla== * Homer Simpsonin äännähdyksiä Luokka:Simpsonit Luokka:Englanninkieliset sanat ja sanonnat
Summer ’68

”Summer ’68” on englantilaisen rockyhtye Pink Floydin musiikkikappale, joka julkaistiin albumilla Atom Heart Mother (1970). Kappaleen kesto on 5:28, ja sen on sanoittanut Rick Wright, joka myös laulaa kappaleen. Taustalaulajana toimii David Gilmour. ==Muusikot== * Rick Wright – sanoitus, piano, urut * Roger Waters – basso * David Gilmour – akustinen kitara * Nick Mason – rummut Luokka:Pink Floydin kappaleet Luokka:Vuoden 1970 kappaleet
Meier (noppapeli)

Meier on saksalaisperäinen noppapeli. Se tunnetaan myös nimillä Mäxchen, Mäxle, Lügenmax, Schummelmax, Mexican, Meterpeter ja Einundzwanzig (21), joka tulee korkeimmasta numeroyhdistelmästä. Peliä pelataan noppaparilla ja pikarilla. Pelissä huomioon otettavat numeroyhdistelmät ovat alhaalta ylöspäin: 31, 32, 41, 42, 43, 51, 52, 53, 54, 61, 62, 63, 64, 65, 11, 22, 33, 44, 55, 66 ja 21. ==Pelin kulku== Pelin voittaja on viimeiseksi jäljelle jäänyt pelaaja. Pelaajat putoavat ennalta sovitun virhemäärän (esimerkiksi 3) jälkeen. Pelin kulku etenee vuoropohjaisesti siten, että aloittaja heittää pikarilla kahta noppaa. Katsottuaan oman tuloksensa heittäjä siirtää pikarin pöytää pitkin seuraavalle ja lausuu heittämänsä luvun. Seuraava pelaaja toimii jollakin seuraavista tavoista: *uskoo ja heittää suuremman *muunnelmasta riippuen joko uskoo edellisen puhuneen totta ja katsomatta tulosta siirtää pikarin samalla luvulla seuraavalle. Meierille näin voi tehdä aina. *epäilee edellistä pelaajaa ja katsoo nopat Jos pelaaja epäonnistuu suuremman heittämisessä tai jos epäily osoittautuu aiheettomaksi tai jos seuraava pelaaja paljastaa hämäyksen, merkitään pelaajalle virhe. Kun ennalta sovittu virheiden määrä tulee täyteen, pelaaja putoaa pelistä. Tilanteessa, jossa pikari on heiton jälkeen kiertänyt kaikki pelaajat katsomatta ja se palautuu heittäjälle merkitään virhe: *heittäjää edeltäneelle pelaajalle, jos kyseessä oli hämäys *kaikille heittäjää lukuun ottamatta, jos luku saapui sellaisenaan heittäjälle ===Vuoron vaihto=== Liian nopea pikarin liikuttaminen ja pöydän mahdolliset epätasaisuudet saattavat vaikuttaa noppien asentoon ja siksi vuoronvaihto tapahtuu siten, että vastuu luvusta on aina viimeisellä liikuttajalla. Siksi heittäjä siirtää pikarin seuraavalle, jonka ennen siihen koskemistaan on päätettävä mitä tekee. ==Muunnelmat== *Virheiden sijaan nautitaan juoma vastaavassa tilanteessa *Voidaan pelata myös kolmella nopalla Luokka:Noppapelit
Grave Digger

Grave Digger on 1980-luvulla perustettu saksalainen metalliyhtye. Chris Boltendahl ja Peter Masson perustivat yhtyeen Grave Digger marraskuussa 1980. Yhtye toimi vuosina 1986-1987 nimellä Digger ja vuosina 1988-1991 nimellä Hawaii. Vuodesta 1991 alkaen yhtye on toiminut alkuperäisellä nimellään. ==Jäsenet== ===Nykyiset=== *Chris Boltendahl – laulu *Tobias Kersting – kitarat *Jens Becker – basso *Marcus Kniep – rummut (2018-), kosketinsoittimet (2014-) ===Entiset=== *Axel Ritt - kitarat (2009–2023) *Stefan Arnold – rummut (1996–2018) *Manni Schmidt – kitarat (2000–2009) *Hans Peter "H.P." Katzenburg – kosketinsoittimet (1997–2014) *Thilo Hermann - kitarat (2008–2009) *Uwe Lulis – kitarat (1986–2000) *Peter Masson – kitarat (1980–1986) *Tomi Göttlich – basso (1991–1997) *Martin Gerlitzki – basso (1983) *Willi Lackman – basso (1983–1984) *René "T-Bone" Teichgräber – basso (1984) *C.F. Brank – basso (1985–1987) *Frank Ulrich – rummut (1994–1995) *Jörg Michael – rummut (1993–1994) *Lutz Schmelzer – rummut (1980) *Philip Seibel – rummut (1981–1983) *Albert Eckardt – rummut (1983–1987) *Peter Breitenbach – rummut (1991–1993) ==Julkaisut== ===Albumit=== * * * * * * * * * * * * * * * * * * * * * * ===EP:t=== * * * * ===Livealbumit=== * * * ===Kokoelmat=== * * * * * * * == Lähteet == == Aiheesta muualla == * Viralliset sivut , Luokka:Saksalaiset power metal -yhtyeet Luokka:Speed metal -yhtyeet
Titaanitetrakloridi

Titaanitetrakloridi TiCl4 on titaanin ja kloorin yhdiste. Se on normaaliolosuhteissa olomuodoltaan väritön - vaaleankeltainen neste. Titaanitetrakloridin moolimassa on 189,7 g/mol, sulamispiste –24,1 °C, kiehumispiste 136,4 °C, tiheys 1,7 g/cm3 (vesi = 1,0 g/cm3) ja CAS-numero 7550-45-0. Titaanitetrakloridia valmistetaan kuumentamalla titaanidioksidin ja pelkistimenä toimivan hiilen ja kloorin seosta. Titaanitetrakloridi reagoi veden kanssa muodostaen titaanioksidia. Tätä reaktiota käytetään puolijohdeteollisuudessa hyväksi titaanioksidikalvojen tekemisessä. Titaanitetrakloridi on ärsyttävää joutuessaan iholle, silmiin tai keuhkoihin. Suurten määrien hengittäminen saattaa vahingoittaa keuhkoja kuolettavasti. Pienemmillä pitoisuuksilla titaanitetrakloridi aiheuttaa hengitettynä yskää ja puristavaa tunnetta keuhkoissa. Titaanitetrakloridi voi aiheuttaa palovammoja iholle. Ei ole todisteita, että titaanitetrakloridi olisi karsinogeeninen ihmisille. ==Lähteet== == Aiheesta muualla == * *PubChem: Tetrachlorotitanium *ChemBlink: Titanium tetrachloride Luokka:Kloridit Luokka:Titaaniyhdisteet
GM Korea

GM Korea on General Motors -yhtymän omistama, alkuaan eteläkorealainen autonvalmistaja. Se perustettiin 1971. Euroopassa GM Korean valmistamia autoja myytiin kymmenisen vuotta, kunnes Chevrolet-merkki vetäytyi Euroopasta 2010-luvun puolivälissä.Legendaarinen Chevrolet poistuu Euroopasta, Helsingin Sanomat 5.12.2013. Viitattu 15.4.2016. GM Korean autoissa käytetään muun muassa australialaisen Holdenin moottoreita ja muista Generalin Motorsin tuotteista muun muassa Opelin osia. Tehdas osallistuu myös WTCC-kilpasarjaan. Ajokkeina ovat porrasperäiset Chevrolet Lacettit (Suomessa mallia myytiin Chevrolet Nubiran nimellä). Tallin kuljettajina toimivat Nicola Larini, Alain Menu sekä Rob Huff.http://www.chevroleteurope.com/wtcc/ == Automalleja == *Chevrolet Aveo/Sonic *Chevrolet Captiva *Chevrolet Epica *Chevrolet Malibu *Chevrolet Orlando *Chevrolet Spark *Chevrolet Trax *Damas/Labo *Buick Encore/Opel Mokka ==Katso myös== *Zyle Daewoo Bus *Tata Daewoo Commercial Vehicle ==Lähteet== ==Aiheesta muualla== *GM Korea Luokka:General Motors
Bradley Nowell

Bradley Nowell (22. helmikuuta 1968 – 25. toukokuuta 1996) oli yhdysvaltalaisen ska-punk-yhtye Sublimen laulaja ja kitaristi. Hän syntyi muusikkoperheeseen Kalifornian Long Beachilla ja kuoli San Franciscossa heroiinin yliannostukseen 28-vuotiaana. == Lähteet == Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1968 syntyneet Luokka:Vuonna 1996 kuolleet
Lorne Greene

Lorne Greene (oikealta nimeltään Lyon Himan Green) O.C., LL.D. (12. helmikuuta 1915 Ottawa, Ontario – 11. syyskuuta 1987 Santa Monica, Kalifornia) oli kanadalainen näyttelijä. Hän näytteli perheen isää Ben Cartwrightia 1960-luvun lännensarjassa Bonanza. Greene aloitti uransa Kanadan televisiossa. Matalan ja arvovaltaisen äänensä ansiosta hän menestyi uutistenlukijana ja sai lempinimen ”Kanadan ääni”. Kun Greene kertoi uutisissa toisen maailmansodan kauheuksista, katsojat alkoivat nimittää häntä ”tuhon ääneksi”. Muutettuaan 1950-luvulla Yhdysvaltoihin Greene aloitti uran elokuvanäyttelijänä Hollywoodissa. Elokuvien lisäksi hän esiintyi myös radiossa ja televisiossa. Suuren yleisön tietoisuuteen hän tuli jo ensimmäisellä roolillaan television lännensarjassa Bonanza, jossa hän näytteli Ben Cartwrightia. Toinen erityisen tunnettu rooli hänellä oli tieteissarjassa Taisteluplaneetta Galactica, jossa hän esitti komentaja Adamaa. Greenellä on kolme lasta joista kaksi ensimmäisesta avioliitosta. Aktiivisen näyttelijänuransa päätyttyä Greene teki luonto- ohjelmia eri puolilla maailmaa – myös Suomessa. Ne olivat ehkä viihteellisempiä kuin muut luonto-ohjelmat, mutta katsojia niillä riitti. Lorne Greene menehtyi 72-vuotiaana sydänleikkausta seuranneeseen keuhkokuumeeseen. Kanadan posti julkaisi Greenen kunniaksi postimerkin vuonna 2006. == Aiheesta muualla == * Luokka:Kanadalaiset televisionäyttelijät Luokka:Hollywood Walk of Fame Luokka:Officer of the Order of Canada Luokka:Vuonna 1915 syntyneet Luokka:Vuonna 1987 kuolleet
Fisksätra

Fisksätra on asuinalue ja taajama Nackan kunnassa Tukholman läänissä Ruotsissa. Vuoden 2010 lopussa taajamassa oli 7 475 asukasta. Fisksätra on koko Ruotsin tiheimmin asuttu taajama: väestötiheys on yli 7 000 asukasta neliökilometriä kohti. Alueelle rakennettiin vuosina 1971–1974 suurehko kerrostalolähiö. Se sijaitsee noin 10 kilometriä Tukholman keskustasta itään. Sen suunnittelivat arkkitehdit Tore Forsman, Ulf Snellman ja Kjell Rosenberg. Aluetta leimaavat suurien kerrostalojen rakennusmassat ja niiden väliset viheristutuksin koristellut pihat leikkipaikkoineen. Kerrostalojen ympäristö on luonnonläheistä merenrantaa ja metsiä. Vuonna 1996 Stena Fastigheter AB otti alueen rakennuskannan hallintaansa. Sen jälkeen on tehty piharemontteja, mutta yhtään julkisivukorjausta ei ole tehty rakennusten valmistumisen jälkeen. ==Liikenneyhteydet== Tukholman Slussenilta alkavalla Salstjöbanalla on asema Fisksätrassa, matka keskustaan vie noin 20 minuuttia. Seuraava asema Slussenin suuntaan on Östervik, Saltsjöbadenin suuntaan Igelboda. Slussenilta on edelleen vaihtoyhteys Tukholman Tunnelbanan reiteille. Linja-auto 465 hoitaa liikennettä kunnan keskustaan Nackaan. Linja numero 495 palvelee yöliikenteessä. Tukholman ja Saltsjöbadenin välinen moottoritie kulkee Fisksätran vierestä. ==Palvelut== Alueella on pienvenesatama, kansainvälinen koulu, montessorikoulu, urheiluhalli, jalkapallo- ja urheilukenttä ja golfkenttä. Siellä on myös terveysasema ja kauppoja. ==Väestönkehitys== ==Lähteet== ==Aiheesta muualla== * Fisksätra ennen kerrostaloja Luokka:Nackan kunta Luokka:Ruotsin taajamat
Kaliumkloridi

Kaliumkloridi KCl on kaliumista ja kloorista koostuva väritön, hygroskooppinen (vettä itseensä imevä), hyvin veteen liukeneva ja palamaton kiteinen aine. Kaliumkloridin moolimassa on 74,6 g/mol, sulamispiste 770–773 °C, härmistymislämpötila 1 500 °C, tiheys 1,98 g/cm3 (vesi = 1,0 g/cm3) ja CAS- numero on 7447-40-7. Suun kautta kaliumkloridin LD50 on noin 2,5 g/kg. Suoraan suoneen annettuna LD50 on vähän yli 100 mg/kg (7,6 grammaa 75 kg painavalle). Suuret annokset aiheuttavat hyperkalemian ja siitä johtuvan sydänlihaksen sähkötoiminnan häiriön ja edelleen sydänpysähdyksen. Suurin osa kaliumista ihmiskehossa sijaitsee lihaksissa, joissa se elektrolyyttinä toimii hermoimpulssien välittäjänä. Letaaliannoksena annetun kaliumkloridin aiheuttama hyperkalemia häiritsee sydänlihaksen hermoimpulssien kulkua tehden sydänlihaksesta liikaa sähköä johtavan, jolloin hermoimpulssit menevät suoraan lihaksen läpi, eikä sydän enää reagoi niihin. Tämä aiheuttaa sydämen pysähtymisen.Therapia Fennica - Kaliumaineenvaihdunnan häiriöt Tajuissaan olevalle se aiheuttaa samanlaiset kivut kuin sydänkohtauksessa. == Käyttö == Kaliumkloridi merkitään ruoan lisäaineena E-koodilla E508. Sitä voidaan käyttää ruokasuolan (NaCl) korvikkeena sen kitkerästä mausta huolimatta. Kaliumkloridilla hoidetaan kaliumin puutostilaa hypokalemiaa. Pääasiassa kaliumkloridia käytetään lannoitteiden valmistukseen. Sitä käytetään myös ainesosana teloituksiin sekä raskaudenkeskeytyksiin tarkoitetuissa myrkkyruiskeissa. == Katso myös == * Sylviini == Lähteet == == Aiheesta muualla == * *PubChem: Potassium Chloride *DrugBank: Potassium Chloride *Inchem: Potassium chloride CAS N°: 7447-40-7 (pdf) *Kyoto Encyclopedia of Genes and Genomes (KEGG): Potassium chloride *ChemBlink: Potassium chloride Luokka:Kloridit Luokka:Kaliumyhdisteet Luokka:Seulonnan keskeiset artikkelit Luokka:WHO:n tärkeimmät lääkkeet
Norman Angell

Ralph Norman Angell Lane (26. joulukuuta 1872 – 7. lokakuuta 1967) oli englantilainen kirjoittaja ja Työväenpuolueen kansanedustaja. Hän vietti nuoruudessaan seitsemän vuotta Kaliforniassa, ensin cowboyna, myöhemmin lehtimiehenä. Englantiin palattuaan hän liittyi työväenpuolueeseen ja nousi sen kansanedustajaksi 1929–1931. Angellin tunnetuin teos on vuodelta 1909 nimeltään Europe’s Optical Illusion (myös nimellä The Great Illusion). Se kertoo taloudellisen ja poliittisen vallan jakautumisesta ja suhteesta toisiinsa. Joidenkin mukaan työn ilmestymisen jälkeen toteutuneet kaksi maailmansotaa traagisesti todistavat Angellin olleen oikeassa. Angell sai Nobelin rauhanpalkinnon vuonna 1933. == Lähteet == Luokka:Nobelin rauhanpalkinnon saajat Luokka:Yhdistyneen kuningaskunnan työväenpuolueen poliitikot Luokka:Yhdistyneen kuningaskunnan alahuoneen jäsenet Luokka:Vuonna 1872 syntyneet Luokka:Vuonna 1967 kuolleet
Slussen

thumb|Slussenin eritasoristeyksen ramppeja. Slussen on alue Vanhan kaupungin ja Södermalmin rajalla Tukholmassa. Nimensä se on saanut vieressä sijaitsevan sulun mukaan, joka on rakennettu Mälarenin eteläisempään lasku-uomaan, Söderströmiin. Slussenilla sijaitsee Tukholman metron Slussenin metroasema ja Saltsjöbananin pääteasema. Sen välittömässä läheisyydessä sijaitsee vanhakaupunki ja Södermalmstorg. Huomattava maamerkki on viereinen Katarina- hissi. 1930-luvulla Slussenille rakennettiin uusi Karl-Johansslussen-sulku. Vuonna 1935 avattu sulku on mitoiltaan 75 metriä pitkä, 10 metriä leveä ja 3,5 metriä syvä. Samassa yhteydessä rakennettiin neliapilan muotoinen eritasoristeys. Jalankulkijoille varatut sininen, keltainen ja vihreä käytävä yhdistivät rakennuksen eri osat toisiinsa. == Rappio ja uudistus == Slussen edusti rakennusaikanaan mullistavaa liikenne- ja kaupunkisuunnittelua. Se yhdistää tärkeimmät katuyhteydet, linja-auto-, rautatie- ja metroverkoston pienessä tilassa. Tämän lisäksi se välittää myös vesiliikennettä sulkujensa kautta. Toisaalta se sai osakseen kritiikkiä betonin runsaasta käytöstä rakenteissa, jotka eivät kestäneet rajusti lisääntynyttä liikennekuormitusta ja alkoivat vanhuuttaan rapautua. Vuonna 2005 suuri osa Slussenista suljettiin liikenteeltä, koska sen ei enää katsottu kestävän raskasta liikennettä. Seuraavina vuosina suunnitelmat mittavasta peruskorjauksesta olivat pohdinnan alla. Monet sen alkuperäiset rakenteet olivat huonokuntoisuutensa vuoksi käyttökelvottomia. Lehdistössä käydyn värikkään keskustelun perusteella kävi ilmi, että monet tukholmalaiset pitivät Slussenia yleisesti kaupunkia rumentavana ja että se voitaisiin purkaa kokonaisuudessaan. Tukholman kaupunginvaltuusto päätti joulukuussa 2011, että Slussen puretaan uuden rakennelman tieltä. Slussenin uudistamisesta kiisteltiin vuosia. Uudistustöiden hinnaksi arvioitiin kahdeksan miljardia kruunua eli 900 miljoonaa euroa. Purkutyöt aloitettiin lopulta heinäkuussa 2016 ja uuden Slussenin on määrä olla valmis vuonna 2025. Uusi Slussenin silta valmistui lokakuussa 2020. == Slussenin sissit == Slussenin eritasoliittymän ja asemien alueella oli 1960-luvulta alkaen huomattavan paljon rappioalkoholisteja, sillä monikansirakenne tarjosi suojaa säätä vastaan. Merkittävä osa paikalla olleista alkoholisteista oli suomalaissyntyisiä. Heitä kuvaamaan suomen kieleen syntyi joksikin aikaa käsite ”Slussenin sissit” () http://www.raseborg.fi/content/view/131/137/ . Heistä tekivät Toivo Kärki ja Juha ”Watt” Vainio 1968 samannimisen kappaleen.http://www.aanitearkisto.fi/firs2/kappale.php?Id=Slussenin+sissit Notkea Rotta mainitsee slussenin sissit kappaleessa Kaupungin Vauhdissa. Aarre Haunia julkaisi 1973 rikosromaanin Slussenin sissit (Weilin + Göös). Sissit myivät pimeää alkoholia ja tekivät pikku­rikoksia. Slussenissa majaili aikoinaan ja pyöritti Slussenin viinanmyyntiä myös sittemmin pornokauppiaaksi ryhtynyt Tom Sjöberg.Tukholman Slussenista tulee vuosiksi valtava työmaa/ Sluessenin sissit. HS 14.12.2011 s. B 2 ==Lähteet== ==Aiheesta muualla== * Stockholms Fria Tidning - Slussens gerilla Luokka:Tukholman rakennukset ja rakennelmat Luokka:Tukholman liikenne
Ruotsalainen viittomakieli

Ruotsalainen viittomakieli on Ruotsissa käytetty viittomakieli. Sillä on noin 30 000 käyttäjää. Yhteneväisyyksiä on portugalilaisen ja suomalaisen viittomakielen kanssa. Suomalainen viittomakieli kehittyi ruotsalaisesta 1800-luvun puolivälissä. Ruotsalainen viittomakieli on osittain ymmärrettävissä suomalaisen, tanskalaisen ja norjalaisen viittomakielen kanssa. Ruotsalainen viittomakieli on ollut käytössä 1800-luvun alusta alkaen ja ensimmäinen kuurojen koulu perustettiin vuonna 1809. Kuurojen kouluja on nykyisin viisi ja ruotsalaista viittomakieltä voi opiskella myös Tukholman yliopistossa. Yliopisto ylläpitää myös viittomakielistä korpusta. == Lähteet == == Aiheesta muualla == *Ruotsalaiset sormiaakkoset Luokka:Ruotsin kielet Luokka:Viittomakielet
Louis Prima

Louis Prima (7. joulukuuta 1910 New Orleans, Louisiana, Yhdysvallat – 24. elokuuta 1978 New Orleans, Louisiana, Yhdysvallat) oli amerikanitalialainen viihdyttäjä, laulaja, näyttelijä ja trumpetinsoittaja. Prima edusti aikansa musiikkitrendejä. Hän perusti oman jazzyhtyeen nimeltään Louis Prima’s New Orleans Gang 1920-luvulla. 1930-luvulla hän julkaisi suureksi hitiksi nousseen kappaleen ”Sing Sing Sing” ja esiintyi useissa Hollywood-elokuvissa, kuten Rhythm on the Range ja Rose of Washington Square. Sittemmin hän oli myös muissa yhtyeissä. Priman muita suuria hittejä ovat muiden muassa ”Just a Gigolo / I Ain’t Got Nobody”, ”Buona Sera” ja ”When You’re Smiling”. Hän teki myös muistettavan työn Walt Disneyn elokuvassa Viidakkokirja, jossa hän toimi äänenä orankikuningas Louielle sekä esitti kappaleen ”I Wanna Be Like You”. Prima kuoli keuhkokuumeeseen 67-vuotiaana vuonna 1978. Louis Priman albumi The Wildest! (1956) valittiin mukaan vuonna 2005 julkaistuun englanninkieliseen hakuteokseen 1001 Albums You Must Hear Before You Die. == Lähteet == == Aiheesta muualla == * Louis Priman viralliset kotisivut * Luokka:Grammy- palkinnon saajat Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Yhdysvaltalaiset trumpetistit Luokka:Amerikanitalialaiset Luokka:Vuonna 1910 syntyneet Luokka:Vuonna 1978 kuolleet
Heikki Luostarinen

Antti Heikki Luostarinen (s. 7. helmikuuta 1957 Lahti)Kuka kukin on 2007, Otava 2006 on Tampereen yliopiston tiedotusopin professori. Hänen tutkimusalojaan ovat propaganda, sotajournalismi ja sotilaallinen tiedotustoiminta, toimitustyö ja toimittajan yhteiskunnallinen rooli, journalismi ja kansalaisuus, journalismi ja yhteiskunnallinen muutos sekä journalismi ja kansallisvaltioiden kehitys. Luostarinen on usein kommentaattorina etenkin sodan ja kriisien sekä tiedonvälityksen suhteita käsiteltäessä. ==Kirjoja== * Perivihollinen: Suomen oikeistolehdistön Neuvostoliittoa koskeva viholliskuva sodassa 1941–44 (Vastapaino, 1986) ISBN 951-9066-15-2 (nid.) * Avauksia journalismikritiikkiin [Taisto Hujasen kanssa] (toim.) (Tampereen yliopisto, 1990) ISBN 951-44-2681-9 (nid.) * * Persianlahden sota ja journalismi [Hannu Niemisen kanssa] (toim.) (Tampereen yliopisto, 1991) ISBN 951-44-2953-2 (nid.) * Opasta, kärsi ja unhoita: avuksi tutkielman laatijoille [Jyrki Jyrkiäiseen ja Hannu Niemisen kanssa] (Tampereen yliopisto, 1992) ISBN 951-44-3200-2 (nid.) * Vanhan vainoojan poika ja Vaihduntakuvio [teoksessa Toimittaja ja pakolaiskysymykset: journalismikriittisiä kannanottoja pakolaisasioiden käsittelystä suomalaisissa tiedotusvälineissä] (toim. Jukka Sihvola) [Tampereen yliopiston täydennyskoulutuskeskus, 1992] ISBN 951-44-3047-6 (nid.) * Mielen kersantit: julkisuuden hallinta ja journalistiset vastastrategiat sotilaallisissa konflikteissa (Hanki ja jää, 1994) ISBN 951-8916-46-2 (sid.) * Sopulisilppuri: mediakritiikin näkökulmia [toimittajat Heikki Luostarinen, Ullamaija Kivikuru, Merja Ukkola] (Helsingin yliopiston Lahden tutkimus- ja koulutuskeskus, 1996) ISBN 951-45-7150-9 (nid.) * Median varjossa [Touko Perkon ja Raimo Salokankaan kanssa] (toim.) Mediainstituutti, Jyväskylän yliopisto, 2002 ISBN 951-39-1327-9 (nid.) ==Lähteet== == Aiheesta muualla == * Heikki Luostarinen : Viinantuoksuinen kulttuurisankari. Toimittajien alkoholinkäytön historiaa, Alkoholipolitiikka Vol. 47: 247-253, 1982 Luokka:Tampereen yliopiston professorit Luokka:Suomalaiset professorit Luokka:Vuonna 1957 syntyneet Luokka:Elävät henkilöt
Palazzo Pitti

Palazzo Pitti on renessanssipalatsi Firenzessä, Italiassa. Se sijaitsee kaupungin jakavan Arno-joen eteläpuolella, lähellä Ponte Vecchiota. Palazzo Pittiä alettiin rakentaa vuonna 1458. Pankkiiri Luca Pitti halusi itselleen näyttävän palatsin, joka osoittaisi hänen olevan mahtavampi kuin Firenzeä hallitseva Medici-suku. Palatsin suunnittelijaksi valittiin Bernardo Buontalenti, joka oli aiemmin työskennellyt Mediceille. Pittin suku köyhtyi kuitenkin palatsin valmistumisen jälkeen, ja lopulta he joutuivat myymään palatsin Medicin suvulle vuonna 1549. Cosimo I de’ Medicin vaimo Elisabeth Toledolainen tilasi arkkitehti Ammannatilta palatsin laajennuksen ja näyttävän sisäpihan suunnitelmat. Palatsista tehtiin Toscanan suurherttuakunnan hallintokeskus. Seuraavina vuosisatoina palatsia laajennettiin huomattavasti. Medicien jälkeen se kuului Lothringenin suvulle, ja kun Firenze oli lyhyen aikaa Italian pääkaupunki, Savoijin kuningashuone hallitsi tästä palatsista käsin. Nykyisin Palazzo Pittissä toimii kahdeksan eri museota, joista ehkä tärkein on Galleria Palatina, jossa on näytteillä lukuisia Medici-suvulle kuuluneita taideaarteita renessanssin ja barokin ajoilta. Palatsi on Vasarin käytävällä yhteydessä Arno-joen pohjoispuolella olevaan Palazzo Vecchioon. Palatsin takana on suuri puisto, Giardino di Bóboli. ==Ooppera== *6. lokakuuta 1600 Palazzo Pittissä kantaesitettiin Jacopo Perin ooppera Euridice, joka on tähän päivään kokonaisena säilyneistä oopperoista vanhin. ==Esillä olevia teoksia== Kuva:Tizian 034.jpg|Tizian: La Bella 1536 Kuva:Tizian 076.jpg|Tizian: Englantilaismiehen muotokuva 1545 Kuva:Raffael 026.jpg|Rafael: Tuolimadonna 1516 Kuva:Agnolo Doni's portrait paintings by Raffaello Sanzio.jpg|Rafael: Angelo Donin muotokuva 1506 == Lähteet == == Aiheesta muualla == * Palazzo Pitti Virallinen kotisivu Luokka:Seulonnan keskeiset artikkelit Luokka:Firenzen palatsit
Fluxbox

Fluxbox on Blackboxiin perustuva ikkunanhallintaohjelma X Window Systemille. Fluxboxin tavoitteena on olla kevyt. Fluxbox on kirjoitettu C++:lla ja se on julkaistu MIT-lisenssillä. == Katso myös == * Openbox == Lähteet == Luokka:Ikkunanhallintaohjelmat Luokka:Vapaat ohjelmistot
Ban Biao

Ban Biao (班彪 , 3, Xianyang - 54) oli Han-dynastian aikana elänyt kiinalainen historioitsija ja virkamies. Hän aloitti Hanin kirjan, jonka kirjoitti loppuun hänen poikansa Ban Gu ja tyttärensä Ban Zhao. Ban Biaon toinen poika, Ban Chao oli kuuluisa sotapäällikkö ja sisarukset lisäsivät kirjaan tarinoita hänestä. Luokka:Kiinalaiset historioitsijat Luokka:Vuonna 3 syntyneet Luokka:Vuonna 54 kuolleet
Ahonkylä

Ahonkylä-nimisiä kyliä on useita: *Ahonkylä, kylä Ilmajoella *Ahonkylä, kylä Kurikassa *Ahonkylä, kylä Liperissä
Arho

Arho on suomalainen miehen etunimi. Arho ja Arhippa ovat alkujaan karjalaisia mukaelmia kreikkalaisperäisestä, pääasiassa ortodoksisen kirkon piirissä käytetystä nimestä Arhippos, joka merkitsee hevosmiestä, esiratsastajaa. Arhon nimipäivä on 7. syyskuuta, jolloin on myös Miron, Milon ja Arhipan nimipäivä. Suomessa on vuoden 2019 loppuun mennessä syntynyt noin sata Arhoa. == Lähteet == Luokka:Etunimet
William Banting

William Banting (1796–1878) oli englantilainen puuseppä ja hautausurakoitsija, joka teki vähähiilihydraattista ruokavaliota tunnetuksi suurelle yleisölle. Hänen ruokavalioperiaatteensa levisivät niin laajalle, että ruotsin kielen verbi banta () on johdettu hänen nimestään. Banting kärsi vuosikaudet ylipainosta ja siitä johtuvista muista oireista, kuten pahenevasta kuuroudesta. Hän pääsi viimein eroon liikalihavuudestaan muuttamalla jyrkästi ruokavaliotaan korvalääkäri William Harveyn suosituksen mukaisesti. Ruokavalio pohjautui ranskalaisen fysiologi Claude Bernardin ajatuksiin maksan, sokerin ja tärkkelyksen roolista aineenvaihdunnassa. Banting piti uutta ruokavaliotaan niin merkittävänä, että julkaisi aiheesta kertovan Letter on Corpulence Addressed to the Public -kirjasen vuonna 1863. Julkaisun sisältämät ajatukset tyrmättiin yleisesti lääketieteen edustajien parissa epätieteellisinä, mutta suuri yleisö otti ne innolla vastaan havaittuaan ruokavalion toimivaksi. William Bantingia voidaan perustellusti pitää vähähiilihydraattisen ruokavalion "isänä", vaikka viime vuosikymmeninä Robert Atkinsista on ollut tunnetuin kyseisen ruokavalion puolestapuhuja. ==Lähteet== == Aiheesta muualla == * William Banting – Father of the Low-Carbohydrate Diet Luokka:Brittiläiset keksijät Luokka:Ravintoasiantuntijat Luokka:Vuonna 1796 syntyneet Luokka:Vuonna 1878 kuolleet
Nicodemus Tessin

Nicodemus Tessin on seuraavien henkilöiden nimi: * Nicodemus Tessin vanhempi, ruotsalainen arkkitehti * Nicodemus Tessin nuorempi, ruotsalainen arkkitehti.
Nes

__NOTOC__ Nes tarkoittaa seuraavassa lueteltuja asioita ja maantieteellisiä kohteita. ==NES lyhenteenä== NES on lyhenne seuraavista asioista: *Nintendo Entertainment System, pelikonsoli *NES 2, uudelleensuunniteltu versio Nintendo Entertainment System -pelikonsolista *Voter News Service, toiselta nimeltään News Election Service, yhdysvaltalainen presidentinvaalien tulosten välittömästä tiedottamisesta huolehtinut yhdistys *(American) National Election Studies, yhdysvaltalainen presidentinvaaleihin liittyvä mielipidekysely *New English School, koulu Kuwaitissa *New Economic School, koulu Venäjällä. ==Nes Alankomaissa== Nes on seuraavien alankomaalaisten paikkojen nimi: *Nes, kylä Ameladin kunnassa *Nes, kylä Boarnsterhimin kunnassa *Nes, kylä Dongeradeen kunnassa *Nes, kylä Schagenin kunnassa *Nes aan de Amstel, kylä Amstelveenin kunnassa *De Nes, kylä Texelin kunnassa *Nes, amsterdamilainen tie. ==Nes Färsaarilla== Nes on seuraavien färsaarelaisten paikkojen nimi: *Nes, kunta Eysturoyn saarella *Nes, kylä Nesin kunnassa Eysturoyn saarella *Nes, kylä Vágurin kunnassa. ==Nes Norjassa== Nes on seuraavien norjalaisten paikkojen nimi: *Nes, kunta Akershusin läänissä *Nes, Nesbyenin kunnan entinen nimi Buskerudin läänissä *Nes, entinen kunta Hedmarkin läänissä *Nes, entinen kunta Sør-Trøndelagin läänissä *Nes, entinen kunta Länsi-Agderin läänissä *Nes, kylä Ringeriken kunnassa *Nes, kylä Holen kunnassa. ==Nes Venäjällä== *Nes, kylä Nenetsian Zapoljarnyin piirissä, Kaninin kunnan keskus Kaninin niemimaan lounaisosissa == Sukunimenä == * Eeke van Nes (s. 1969), alankomaalainen soutaja. ==Muuta== *Nes, tokkoihin kuuluva kalasuku
Taka Hirose

Taka Hirose (s. 28. heinäkuuta 1967, Nagoya) on Feeder-yhtyeen japanilainen basisti. Hirose syntyi Nagoyan kaupungissa Chubun alueella. Hän aloitti bassonsoiton 14-vuotiaana ja soitti kouluaikoinaan useissa jazz-ja heavy metal -yhtyeissä. Opiskeltuaan hän muutti Tokioon ja myöhemmin Lontooseen, jossa hänestä tuli yksi Feederin perustajajäsenistä. Hän on työskennellyt myös graafisena suunnittelijana. Taka Hirose on naimisissa ja hänellä on kolme lasta. Luokka:Japanilaiset basistit Luokka:Vuonna 1967 syntyneet Luokka:Elävät henkilöt
Jon Lee

Jon Henry Lee (28. maaliskuuta 1968 – 7. tammikuuta 2002) oli Feederin alkuperäinen rumpali. Lee syntyi Newportissa Walesissä. Hän aloitti urheilun harrastamisen nuorella iällä, mutta joutui keskeyttämään sen jalkavamman takia. Hän oli yksi Feederin perustajajäsenistä vuonna 1992. Lee meni vuonna 2000 naimisiin malli Tatiana Englehartin kanssa. Hän teki itsemurhan hirttäytymällä kotonaan Miamissa vuonna 2002. Hänet korvasi Feederin rumpalina Mark Richardson. == Lähteet == == Aiheesta muualla == * BBC:n uutinen kuolemasta Luokka:Brittiläiset rumpalit Luokka:Itsemurhan tehneet Luokka:Vuonna 1968 syntyneet Luokka:Vuonna 2002 kuolleet
Newport

Newport () on kylpylä- ja yliopistokaupunki Cardiganinlahden rannalla Walesissa.The Earth Times (kymriksi Casnewydd) on Cardiffin ja Swansean jälkeen Walesin kolmanneksi suurin kaupunki. Newport on yksi Walesin hallinnollisista alueista. Newport oli historiallisen Monmouthshiren kreivikunnan pääkaupunki. Kaupunki sijaitsee Etelä-Walesissa Uskjoen varrella. == Kaupunki == Se on saanut nimensä 'uusi satama' aikana, jolloin laivat muuttuivat niin suuriksi, ettei niillä päässyt enää 'vanhaan satamaan' eli Caerleoniin Uskjoen yläjuoksulla. Newport jakautuu kahteenkymmeneen kaupunginosaan. Sen pinta-ala on 190 km² ja väkiluku oli noin vuonna 2016. == Linna == Lähellä kaupungin keskustaa on linna joka rakennennutti Hugh d'Audele tai poikansa-in-law Ralph Earl Stafford vuosina 1327-1386. Sitä on laajennettu 1500-luvulla, mutta 1800-luvulla se pääsi raunioitumaan. Alkuperäinen Newportin linna oli vallihaudan ympäröimä paaluvarustus. Siitä ei ole enää mitään näkyvissä, sillä rautatien rakentamisen yhteydessä tunneleista kaivettu maa-aines käytettiin täyttämään vanhaa vallihautaa. Newportissa toimii Walesin yliopisto. == Urheilu == Newportissa on tunnettu golfkenttä Celtic Manor Resort, jossa pelattiin vuoden 2010 Ryder Cup. == Kuvia == Tiedosto:High Street and Olde Murenger Pub, Newport, Wales.jpg Tiedosto:St Paul church Newport South Wales.jpg Tiedosto:Newport Wave.jpg Tiedosto:Commercial Street, Newport, Wales.jpg Tiedosto:Newport Market, Newport South Wales.jpg Tiedosto:Newport Market Interior, Newport, South Wales.jpg Tiedosto:University of South Wales, Newport city centre campus.jpg Tiedosto:Newport MMB 13 South Wales Main Line (B4591 Chepstow Road) 43175.jpg Tiedosto:George Street Bridge , Newport, South Wales - geograph.org.uk - 1395622.jpg == Lähteet == == Aiheesta muualla == *NEWPORT CASTLE Luokka:Walesin kaupungit Luokka:Walesin hallintoalueet
Ernst Mayr

Ernst Walter Mayr (5. heinäkuuta 1904 Kempten, Saksa – 3. helmikuuta 2005 Bedford, Massachusetts, Yhdysvallat) oli yksi 1900-luvun johtavia evoluutiobiologeja. Mayr toimi urallaan luonnontieteilijänä, tutkimusmatkailijana, lintutieteilijänä sekä tieteenhistorioitsijana. Hän oli yksi evoluutioteorian modernin synteesin pääluojista. Lisäksi hän kehitti biologisen lajikäsitteen. Elinaikanaan Mayr kirjoitti suuren määrän tieteellisiä artikkeleita sekä useita kirjoja, joista osa kansantajuisia. Hän toimi Harvardin yliopistossa vuodesta 1953 vuoteen 1975 saakka, jolloin hän jäi eläkkeelle emeritusprofessorina. Mayr julkaisi neljätoista kahdestakymmenestäviidestä kirjastaan vasta yli 65 vuoden ikäisenä, sekä yli 200 artikkelia monissa lehdissä eläkkeelle jäämisensä jälkeen. Elinaikanaan hän nimesi 26 uutta lintulajia, muun muassa haamulintuhaukan (Accipiter princeps), papuanpöllön suvun Uroglaux, suuren joukon alalajejaITIS ja 38 orkidealajia. == Mayrin biologinen lajikäsite == Mayrin aikalaisille oli ongelmallista selittää, miten eri lajit ovat lajiutuneet yhdestä kantamuodosta. Mayr lähestyi ongelmaa toisesta näkökulmasta ja määritteli lajin käsitteen uudestaan. Hänen biologisen lajikäsitteen määritelmänsä kuuluu: tosiasiallisesti tai potentiaalisesti lisääntyvien populaatioiden ryhmä, jota lisääntymisisolaatio erottaa muista ryhmistä. Kaksi eliötä kuuluu siis samaan lajiin, jos ne pystyvät luonnonoloissa tuottamaan lisääntymiskykyisiä jälkeläisiä keskenään. Näin toisistaan erille joutuvat saman lajin populaatiot alkavat geneettisesti erota toisistaan sukupolvien myötä geneettisen ajautumisen ja luonnonvalinnan seuraksena, siten lopulta lajiutuen kahdeksi eri lajiksi. == Suomennetut teokset == * * == Lähteet == ==Aiheesta muualla== * Ernst Mayrin muistokirjoitus Helsingin Sanomissa Luokka:Yhdysvaltalaiset biologit Luokka:Yhdysvaltalaiset ornitologit Luokka:Evoluutiobiologit Luokka:Ranskan tiedeakatemian jäsenet Luokka:Yli satavuotiaiksi eläneet yhdysvaltalaiset Luokka:Vuonna 1904 syntyneet Luokka:Vuonna 2005 kuolleet
Heilbronn

Heilbronn on kaupunki Baden-Württembergin osavaltion pohjoisosassa, Saksassa. Se sijaitsee Neckar-joen varrella. Kesäkuun 2022 lopussa kaupungissa oli 126 813 asukasta, ja se on Baden-Württembergin seitsemänneksi suurin kaupunki. Heilbronnin pinta-ala on 99,88 neliökilometriä, ja sen asukastiheys on 1 270 asukasta yhtä neliökilometriä kohden. Heilbronn muodostaa oman kaupunkipiirinsä (Stadtkreis), eli se ei kuulu mihinkään Saksan piirikunnista. Kaupungin alkuperäinen nimi oli Heiligbronn (”pyhä lähde”), mikä viittaa St. Kilianin kirkon alttarin alta pulppuavaan veteen. Rudolf I Habsburgilainen myönsi Heilbronnille kaupunginoikeudet vuonna 1225. Virallisissa teksteissä Heilbronn mainittiin jo kuitenkin vuonna 741. Kolmikymmenvuotisen sodan ja toisen maailmansodan aikana Heilbronn ja sen lähialueet kärsivät suuria vaurioita. Nykyään Heilbronn tunnetaan erityisesti viiniteollisuudestaan. == Ystävyyskaupungit == * Béziers, Ranska, vuodesta 1965 * Neath Port Talbot, Yhdistynyt kuningaskunta, vuodesta 1966 * Solothurn, Sveitsi, vuodesta 1981 * Stockport, Yhdistynyt kuningaskunta, vuodesta 1982 * Frankfurt (Oder), Saksa, vuodesta 1988 * Słubice, Puola, vuodesta 1998 == Lähteet == == Aiheesta muualla == * Heilbronnin kaupungin viralliset kotisivut * Heilbronnin kaupungin matkailusivut Luokka:Baden-Württembergin kunnat Luokka:Saksan kaupungit Luokka:Stuttgartin hallintopiiri
Bandundu

Bandundu, vanhalta nimeltään Banningville, on satamakaupunki Kongon demokraattisessa tasavallassa. Se sijaitsee lähellä Kwilu- ja Kasaijokien risteyskohtaa metsäisellä savannilla. Siellä asuu noin 117 000 ihmistä (2004). Bandundun elinkeinoelämää hallitsevat sataman kautta liikennöivät jokilaivat. Alueella on myös palmuöljyn ja maniokin alkutuotantoa sekä kalastusta. Bandundusta voi purjehtia ylävirtaan Kasaita pitkin Ileboon, Kwilua pitkin Kikwitiin, Kwangoa pitkin Kengeen ja alavirtaan Kongo-jokea Kinshasaan. == Lähteet == == Aiheesta muualla == Luokka:Kongon demokraattisen tasavallan kaupungit
Staņislavs Olijars

Staņislavs Olijars (s. 22. maaliskuuta 1979 Tšeljabinsk, Venäjä, Neuvostoliitto) on latvialainen aitajuoksija ja euroopanmestari. Olijars voitti vuonna 1997 nuorten EM-hopeaa Ljubljanassa, SloveniassaEuropean Junior Championships (Men) ja seuraavana vuonna nuorten maailmanmestaruuden Annecyssa, Ranskassa. Vuonna 2000 hän voitti sisäratojen Euroopan-mestaruuden 60 metrin aidoissa Gentissä. Vuoden 2002 sisäratojen EM-kilpailuissa Wienissä Olijarsin loppukilpailussa juoksema aika 7,51 riitti kolmanteen sijaan britti Colin Jacksonin viedessä voiton. Münchenin ulkoratojen EM-kilpailuissa 2002 Olijars joutui tyytymään hopeaan Colin Jacksonin viedessä voiton 11 sadasosasekunnin turvin. IAAF:n yleisurheilufinaaleissa Olijars on sijoittunut kahdesti kolmanneksi (2003 ja 2004). Göteborgin EM-kilpailuissa 2006 Olijars voitti kultaa ajalla 13,24. Ateenan 2004 olympialaisissa hän sijoittui viidenneksi yhden sadasosasekunnin pronssimitalisti Anier Garcíalle hävinneenä, mutta ulkoratojen MM-kilpailuissa hän ei ole selviytynyt loppukilpailuun. Sisäratojen MM-kilpailuissa 2004 hän sivusi edelleen voimassa olevaa 60 metrin aitojen halliennätystään 7,49 mutta jäi yhden sadasosasekunnin erolla mitalien ulkopuolelle sijoittuen neljänneksi. Vuonna 2008 hän saavutti pronssia Valencian sisäratojen MM-kilpailuissa ajalla 7,60. == Henkilökohtaiset ennätykset == * 100 metriä - 10,42 (2002) * 200 metriä - 20,91 (2003) * 110 metrin aitajuoksu - 13,08 (2003) == Lähteet == * Luokka:Latvialaiset pika-aitajuoksijat Luokka:Vuonna 1979 syntyneet Luokka:Elävät henkilöt
Kwilu (maakunta)

Kwilu on Kongon demokraattisen tasavallan lounainen maakunta. Sen pääkaupunki on Kikwit. Muita kaupunkeja ovat Bandundu ja Bulungu. Maakunnan tärkeimmät kulkureitit ovat Kwilu- ja Kasai-joet. Kwilu on erotettu vuonna 2015 aikaisemmasta Bandundun maakunnasta. == Katso myös == * Kongon demokraattisen tasavallan maakunnat == Lähteet == Luokka:Kongon demokraattisen tasavallan maakunnat
Viisasten kerho

Viisasten kerho oli vuosina 1945–1995 lähetetty tietokilpailuluonteinen Yleisradion radio-ohjelma, jossa studioon kokoontunut ryhmä nimettöminä esiintyneitä ”viisaita” etsi vastauksia kuuntelijoiden lähettämiin kysymyksiin. Kerhon puheenjohtaja valitsi ohjelmassa esitetyt kysymykset. Ohjelmaan päässeen kysymyksen esittäjä sai pienen rahapalkinnon. Jos kerho ei osannut vastata, palkinto oli kaksinkertainen. Viisasten kerhon 50-vuotisjuhlaistunto 24. syyskuuta 1995 oli samalla ohjelman viimeinen lähetys. Kerhon puheenjohtajina toimivat Tauno Rautiainen (1945–1962), Esko Kivikoski (1963), Teppo J. Suonperä (1964–1973), Kauko Saarentaus (1973–1983 ja 1989–1990), Jyrki Otila (1983–1989) ja Jorma Lindfors (1990–1995). Kerhon jäseniä, jotka radiolähetyksessä pysyivät nimettöminä, olivat muun muassa Esko Kivikoski, Keijo Virtamo, Tauno Tainio, Erik Toivanen, Pertti Jotuni, Antero Manninen, Eino Parikka, Kyösti Kiiskinen ja Helge Rontu. Kirjastot.fi-sivusto. __NOTOC__ == Kirjallisuutta == * Rautiainen, Tauno: Viisasten kerhon parhaat palaverit. 1954. * Rautiainen, Tauno: Viisasten kerhon verekset visailut. Tammi, Helsinki, 1958. * Suonperä, Teppo J.: 1 000 visaista kysymystä viisasten kerholle. 1971. * Saarentaus, Kauko: Kansa vastaan viisasten kerho – 700 hyvää kysymystä perhepiirin purtavaksi. WSOY, 1978. * == Lähteet == * Viisasten kerho Ylen Elävässä arkistossa. * Kirja-arvostelu. Yliopisto-lehti 17/95. === Viitteet === Luokka:Visailuohjelmat Luokka:Suomalaiset radio- ohjelmat
Renault Modus

Renault Modus on Renault’n vuosina 2004–2012 valmistama pieni tila-automalli, joka perustuu tekniikaltaan Renault Clioon. Sen seuraajaksi tuli crossover- malli Renault Captur. vasen|pienoiskuva|Facelift-mallin Renault Modus. Vuoden 2004 Euro NCAP -kolaritestistä Modus sai tulokseksi aikuisten turvallisuudessa viisi tähteä, lasten turvallisuudessa neljä tähteä, mutta jalankulkijoiden osalta vain yhden tähden viidestä. vasen|pienoiskuva|Renault Grand Modus Vuonna 2007 Modusille tehtiin pieni uudistus, jossa se sai uudet ajovalot, puskurit ja etusäleikön. Seuraavana vuonna esiteltiin 16 senttimetriä pidempi Grand Modus. Myös sen akseliväli on 9 senttimetriä normaalia mallia pidempi. Kun Moduksen tavaratila on 217–293 litraa, Grand Moduksen on liukuvan takapenkin ansiosta 305–410 litraa. == Lähteet == == Aiheesta muualla == Modus Luokka:M-segmentin autot Luokka:2000-vuosikymmenen autot Luokka:2010-luvun autot
Basilisk II

Basilisk II on avoimen lähdekoodin emulaattori, joka emuloi Motorola 68000 -sarjan suorittimia käyttäviä Apple Macintosh -tietokoneita. Emulaattori toimii useilla eri käyttöjärjestelmillä (BeOS, Linux, AmigaOS, Microsoft Windows, Mac OS X ja Sony PSP). Tuorein Basiliskilla toimiva Mac OS -järjestelmä on viimeisin 680x0-kantaa tukeva järjestelmäversio eli Mac OS 8.1. Uudemmat Mac OS -järjestelmän versiot eivät toimi Basilisk II:ssa, koska ne vaativat PowerPC-kantaisen suorittimen, jollaista emulaattori ei tue. Myöhempien Mac OS -versioiden emuloimiseen tarvitaan PowerPC-kantaa tukeva ohjelmisto (kuten PearPC tai SheepShaver). == Aiheesta muualla == *Basilisk II JIT - ohjelman uusimmat Linux- ja Windows- ja Mac OS X -yhteensopivat käännökset *Basilisk II:n verkkosivusto *Basilisk II:n Mac OS X -käännös *Basilisk II:n Windows-käännöksen sivusto osoitteessa Archive.org Luokka:Emulaattorit Luokka:Vapaat ohjelmistot
Westendinasema

Westendinasema on taksi- ja linja-autoasema Länsiväylän kainalossa Espoon Westendin kaupunginosan pohjoislaidalla, noin kilometri etelään Tapiolasta. Päätepysäkkinä sitä pitää nykyisin linja 554. Kaikki Länsiväylää itään kulkevat linja-autot pysähtyvät asemalla. === Historia === Westendinasema rakennettiin 1990-luvulla. Westendinaseman rakennuksen ja katokset on suunnitellut arkkitehti Jarmo Suominen. Ennen Länsimetroa Westendinasema oli kauttakulkupaikkana Espoosta Kamppiin menevillä busseilla. Länsimetron myötä Kamppiin menevä liikenne on vähentynyt, nykyisin kulkee enimmäkseen ruuhka- ja yölinjoja. Westendinasemaa käytti päätepysäkkinä vuosina 2003-2023 Runkolinja 550. Runkolinja on nykyisin korvattu Raide-Jokeri pikaraitiotiellä, jonka päätepysäkki Keilaniemessä. Linja 550 korvattiin alle vuodeksi linjalla 523 Westendinasema - Leppävaara, mutta linjaa jatkettiin kesällä 2024 Itäkeskukseen ja linjanumeroksi vaihtui 554. === Laiturit ja linjat === ==== Laituri 1 (Länsiväylän varrella Helsinkiin päin) ==== * 121 Olari - Kamppi * 121A Latokaski - Olari - Kamppi * 134N Tuomarila - Suvela - Espoon keskus - Niittykumpu - Kamppi * 146N Saunalahti - Kivenlahti - Kamppi * 147N Kivenlahti - Soukka - Kamppi * 164 Kurttila - Saunalahti - Kamppi * 164K Tiilinmäki - Saunalahti - Kamppi * 165N Kauklahti - Saunalahti - Kamppi * 173N Upinniemi - Kirkkonummi - Masala - Kamppi * 192/M/V Inkoo - Kamppi * M1/F1 (kaukoliikenne) (Rauma) - Turku - Helsinki (Kamppi) * N1205 Vaasa - Turku - Helsinki - Tallinna - Riika - Varsova (kaukoliikenne) ==== Laituri 4 ==== * 554 Westendinasema - Leppävaara - Itäkeskus (M) ==== Laituri 5 ==== * 554 Itäkeskus (M) - Leppävaara - Westendinasema (poistumispysäkki) ==== Laituri 7 ==== * 105 Lauttasaari (M) - Niittykumpu (M) - Mankkaa ==== Laituri 8 ==== * 105 Mankkaa - Niittykumpu (M) - Lauttasaari (M) == Lähteet == Luokka:Espoon liikenne Luokka:Suomen linja-autoasemat Luokka:Westend